কেইজি নিশিওকা

দাশো কেইজি নিশিওকা (,নিশিওকা কেইজি; ১৪ ফেব্রুয়ারি ১৯৩৩ – ২১ মার্চ ১৯৯২) ছিলেন একজন জাপানি উদ্ভিদবিজ্ঞানী।
জাপান সরকার তাকে ভুটান রাজ্যে
কৃষি খাতের আধুনিকীকরণে সাহায্য করার জন্য প্রেরণ করেছিলেন। নিশিওকা ভুটানে কৃষি বিশেষজ্ঞ হিসেবে পর্যন্ত ২৮ বছর ধরে কাজ করেছিলেন।১৯৬৪ থেকে ১৯৯২ খ্রিষ্টাব্দের তাঁর মৃত্যু পর্যন্ত।
নিশিওকা ভুটানের পারু ও ঝেমগাং জেলায় ধান ও সবজির চাষের উন্নয়নে ভূমিকা রেখেছিলন।
এছাড়াও তিনি ঝেমগাংয়ে নাগরিক অবকাঠামো উন্নয়ন প্রকল্পে অংশগ্রহণ করেছিলেন।

প্রারম্ভিক জীবন  
কেইজি নিশিওকা ১৯৩৩ খ্রিষ্টাব্দের ১৪ ফেব্রুয়ারি তৎকালীন জাপানি শাসিত কোরিয়া'র (বর্তমানে দক্ষিণ কোরিয়া) সিউল শহরে জন্ম নেন। তার পিতা তাতসুজো নিশিওকা এবং মাতা তোশিয়ে নিশিওকার।কেইজি ছিলেন তাঁর পিতামাতার চার সন্তানের মধ্যে সবার বড় ছিলেন।  তৎকালীন সিউল কে কেইজো নামে ডাকা হতো। 
সিউলের সাকুরাগাওকা প্রাথমিক বিদ্যালয়ে তার শিক্ষাজীবনের শুরু হয়।জাপানে পরাজয় ও দ্বিতীয় বিশ্বযুদ্ধের সমাপ্তির শেষে, পরবর্তীতে জাপানী সাম্রাজ্যের আত্মসমর্পণের কারণে তাদের পুরো পরিবার জাপানের  ওসাকায় স্থানান্তরিত হয়ে যায়। এরপর তিনি ওসাকার-এ নিশিওকা য়াও জুনিয়র উচ্চ বিদ্যালয়ে ভর্তি হন।কেইজি ১৯৫২ খ্রিষ্টাব্দের নানিওয়া বিশ্ববিদ্যালয়ে কৃষি বিভাগে ভর্তি হন। কেইজি নিশিওকা ১৯৫৯ খ্রিষ্টাব্দের সাতোকো নিকাইকে বিয়ে করেন। সে হিয়োগোর নিশিনোমিয়া এলাকার বাসিন্দা ছিলেন। এই দম্পতির দুই সন্তান ছিল 

ভুটানে জীবন  
১৯৫৮ সালে, ওসাকা প্রিফেকচার বিশ্ববিদ্যালয়ে নিশিওকার অধ্যাপক সাসুকে নাকাও ভুটানে প্রথম সরকারি জাপানি দর্শক হিসেবে যান। সে সময়ের ভুটানের প্রধানমন্ত্রী (লিয়োনচেন) জিগমে পালডেন দোরজি কৃষি খাত আধুনিকীকরণে সহায়তার জন্য নাকাওর কাছে একজন কৃষি বিশেষজ্ঞ চেয়েছিলেন। তবে সে সময় জাপান ও ভুটানের মধ্যে দ্বিপাক্ষিক সম্পর্কের অভাব এই পরিকল্পনা বাস্তবায়নে বাধা সৃষ্টি করেছিল। এই সমস্যার সমাধান হয় ১৯৬২ সালে ভুটান কলম্বো পরিকল্পনায় যোগদান করলে, যার মাধ্যমে সদস্য রাষ্ট্রগুলোর কাছ থেকে সহায়তা পাওয়ার অধিকার পায়। নাকাওর সুপারিশে, নিশিওকা ১৯৬৪ সালের জুলাইয়ে জাপান ওভারসিজ টেকনিক্যাল কোঅপারেশন এজেন্সির কৃষি বিশেষজ্ঞ হিসেবে ভুটানে আসেন।

থাম্ব|ভুটানের পারো ও ঝেম্গাং জোংখাগ, যেখানে নিশিওকা কাজ করেছিলেন|৩৯৮x৩৯৮পিক্সেল

পারো  
১৯৬৬ সালে নিশিওকা তিন জন প্রশিক্ষণার্থীকে নিয়ে পারো জোংখাগের বন্দেতে একটি পরীক্ষামূলক খামার প্রতিষ্ঠা করেন। এই খামারে তিনি জাপান থেকে আনা বীজ ব্যবহার করে ধান ও মটর, মূলা, কুমড়ো, বাঁধাকপির মতো সবজি চাষ করেছিলেন। খামারটি সফল হয় এবং আকার ও লাভজনকতায় বৃদ্ধি পায়, এমনকি ১৯৭৪ সালে ভুটানের চতুর্থ দ্রুক গিয়ালপো (রাজা) জিগমে সিংয়ে ওয়াংচুকের অভিষেক অনুষ্ঠানে অতিথিদের জন্য খাদ্য সরবরাহ করে। নিশিওকার অবদানে পারোতে ধান চাষ ও গ্রিনহাউস ব্যবহারে উন্নতি ঘটে। তিনি কৃষকদের থিম্ফু ও ফুন্টশোলিংয়ের মতো পারোর বাইরের স্থানেও খোলা বাজারে তাদের উৎপাদিত পণ্য বিক্রির জন্য উৎসাহিত করেন।

পারো ও ঝেমগাং

ঝেমগাং  
১৯৭৬ সালের মার্চে ঝেমগাং জোংখাগের নিম্ন খেং অঞ্চলের পানবাংয়ে একটি সমন্বিত উন্নয়ন প্রকল্পের অংশ হিসেবে নিশিওকা বন্দে খামারের দশ জন প্রশিক্ষণার্থীকে নিয়ে যান। এই অঞ্চলের স্থানীয়রা প্রধানত বনাঞ্চলে স্থানান্তরিত চাষাবাদ করত, স্থায়ী বসতি ছাড়াই। নিশিওকা অঞ্চলটিকে আরও উন্নত করার লক্ষ্যে কাজ করেন। তিনি বন পরিষ্কার করে সেই জমিতে স্থানান্তরিত চাষিদের গ্রামে বসতি স্থাপনের নির্দেশ দেন।

বর্তমান সোনামথাং গ্রামের আশেপাশের অঞ্চলটি বনাঞ্চল থেকে ১৪৬ একর জমিতে ধানের ক্ষেতে রূপান্তরিত হয় নিশিওকার নির্দেশে। ভুটানের চতুর্থ পঞ্চবার্ষিকী পরিকল্পনা শেষে, অঞ্চলটি পরিষ্কার ও চাষাবাদে অবদান রাখা ৬৫টি পরিবারকে সেখানে জমি বরাদ্দ দেওয়া হয়, যা সোনামথাং গ্রামের সৃষ্টি করে। এইভাবে থিনলে গাং, লালিং, মারাংদুথ, টুনকুদেমা ও পান্টাংয়ের মতো গ্রাম গড়ে ওঠে। নিশিওকা নগদ ফসল হিসেবে আগরউড ও এলাচ গাছের চাষও চালু করেন।

ঝেমগাং নিশিওকার প্রচেষ্টায় জনগণের জীবনযাত্রার মান বৃদ্ধি পায়, এবং খাদ্যশস্যে স্বয়ংসম্পূর্ণতা অর্জনের প্রতিবেদন পাওয়া যায়। তিনি ১৭টি ঝুলন্ত সেতু নির্মাণ তদারকি করেন এবং খাল, রাস্তা ও স্বাস্থ্যকেন্দ্র নির্মাণে জনগণের অংশগ্রহণে উদ্যোগ নেন।

পুরস্কার ও উপাধি  
ভুটানে কৃষি আধুনিকীকরণে অবদানের জন্য রাজা জিগমে সিংয়ে ওয়াংচুক তাকে ১৯৮০ সালে দাশো উপাধিতে ভূষিত করে। এই উপাধি প্রাপ্ত প্রথম বিদেশি নাগরিক ছিলেন তিনি। 
এছাড়াও ১৯৯৯ সালে তাঁকে ভুটানের সর্বোচ্চ বেসামরিক সম্মাননা 'দ্রুক থুগসে' ভূষিত করা হয়।

প্রয়াণ  
alt=নিশিওকা জাম|থাম্ব|৩৩০x৩৩০পিক্সেল|পানবাংয়ের 'নিশিওকা জাম' ঝুলন্ত সেতু  
১৯৯২ খ্রিষ্টাব্দের ২১ মার্চ থিম্ফুতে ৫৯ বছর বয়সে
নিঃশ্বাস ত্যাগ করেন কেইজি নিশিওকা। তাঁকে ২৬ মার্চ রাষ্ট্রীয় মর্যাদায় সামধিস্থ করা হয়।  
অনুপ্রেরণা ও স্মরণ  
ভুটানে কেইজি নিশিওকাকে,"আধুনিক কৃষির জনক" হিসেবে স্মরণ করা হয়। তিনি পানবাংয়ের বয়োজ্যেষ্ঠদের কাছে,  "জাপান সাহেব" নামে পরিচিত। পানবাংয়ে অবস্থিত একটি ঝুলন্ত সেতু নাম রাখা হয়েছে "নিশিওকা জাম"।পারোতে তাঁর স্মৃতিতে 
উৎসর্গীকৃত একটি বৌদ্ধ স্তূপ নাম রাখা হয়েছে
ডাশো নিশিওকা চোর্তেন। ২০১৪ খ্রিষ্টাব্দের জুন মাসে জাপান ও ভুটানের মধ্যে সম্পর্কের ৫০ বছর পূর্তি উপলক্ষে পারোতে কেইজি নিশিওকা স্মরণে একটি জাদুঘর উদ্বোধন হয়েছিল।

তথ্যসূত্র

 আরও পড়ুন   



বিষয়শ্রেণী:১৯৩৩-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:২০শ শতাব্দীর জাপানি উদ্ভিদবিজ্ঞানী
বিষয়শ্রেণী:সিউল থেকে বিজ্ঞানী
বিষয়শ্রেণী:ভুটান–জাপান সম্পর্ক